b'\n_START_ARTICLE_\nAugust Pedajas\n_START_PARAGRAPH_\nAugust Pedajas (24. november 1930 Konguta vald \xe2\x80\x93 4. aprill 1992) oli Eesti NSV p\xc3\xb5llumajandusjuht ja riigitegelane._NEWLINE_Ta l\xc3\xb5petas aastal 1962 agronoomina Eesti P\xc3\xb5llumajanduse Akadeemia ja aastal 1968 NLKP KK juures asuva K\xc3\xb5rgema Parteikooli._NEWLINE_Aastatel 1949\xe2\x80\x931952 t\xc3\xb6\xc3\xb6tas ta Torma masinatraktorijaamas jaoskonnaagronoomina ja vanemagronoomina, aastatel 1952\xe2\x80\x931956 Ahja masinatraktorijaama direktorina. Aastatel 1956\xe2\x80\x931962 oli ta P\xc3\xb5lva rajooni RSN T\xc3\xa4itevkomitee esimees. Aastatel 1962\xe2\x80\x931965 oli ta Viljandi Kolhoosi- ja Sovhoositootmise valitsuse juhataja, aastatel 1968\xe2\x80\x931969 Viljandi Rajooni P\xc3\xb5llumajanduse Tootmisvalitsuse juhataja. Aastatel 1969\xe2\x80\x931970 oli ta EKP Viljandi Rajoonikomitee I sekret\xc3\xa4r. Aastatel 1970\xe2\x80\x931982 oli ta Eesti NSV varumisminister._NEWLINE_August Pedajas hukkus auto\xc3\xb5nnetuses 4. aprillil 1992 Saaremaal ja ta maeti 11. aprillil 1992 Metsakalmistule._NEWLINE_Ta oli aastast 1952 NLKP liige, ta on olnud EKP Keskkomitee ja EKP revisjonikomisjoni liige. Ta oli Eesti NSV \xc3\x9clemn\xc3\xb5ukogu VIII, IX ja X koosseisu saadik.'